Consiliul Local al Municipiului Timişoara Aprobat,

Direcţia de Asistenţă Socială Comunitară Primar

Nr. 249/19.01.2016 Nicolae Robu

REFERAT,

privind Planul de lucrări de interes local pentru repartizarea orelor de muncă prestate de

beneficiarii de ajutor social și de părinții care nu contribuie la întreținerea copilului aflat în plasament,

din Municipiul Timişoara pentru anul 2016

Art. 6 alin. 2 din Legea 416/2001 privind venitul minim garantat, prevede: „ Pentru sumele acordate ca ajutor social, conform prevederilor prezentei legi, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.”

Conform art.67 alin.(2) și (3) din Legea nr.272/2004 privind protecția  și promovarea drepturilor copilului, republicată, se prevede:” (2) Dacă  plata contribuţiei la întreţinerea copilului nu este posibilă, instanţa obligă  părintele apt de muncă să presteze între 20 şi 40 de ore lunar pentru fiecare copil, acţiuni sau lucrări de interes local, pe durata aplicării măsurii de protecţie specială, pe raza administrativ‐teritorială în care are domiciliul sau reşedinţa.

(3) Acţiunile şi lucrările prevăzute la alin. (2) sunt incluse în planul de acţiuni sau lucrări de interes local, întocmit conform dispoziţiilor legale în vigoare.”

Conform art. 6 alin. 7 din Legea nr. 416/2001, modificat prin pct.2 din Legea nr.276/2010, începând cu data de 01.01.2011, „ Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă prevăzute la alin. 2, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local.

Planul de acţiuni sau de lucrări se aprobă anual prin hotărâre a consiliului local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi actualizat pe parcursul anului şi aprobat prin hotărâre a consiliului local.”

Până în prezent efectuarea orelor de muncă a persoanelor apte de muncă din familiile beneficiare de ajutor social, s-a făcut în baza HCLMT nr. 256/26.05.2015.

S.C. Horticultura S.A. şi cu S.C. Pieţe S.A asigură instructajul privind normele de tehnică a securităţii muncii, ţin evidenţa efectuării acestor ore şi intocmesc pontajul pe care il transmit lunar, până în data de 28 a lunii, Direcţiei de Asistenţă Socială Comunitară Timișoara.

Planul de acţiuni şi lucrări de interes local a fost întocmit în colaborare cu S.C. Horticultura S.A. şi cu S.C. Pieţe S.A şi este prezentat în anexă.

Având în vedere cele expuse, în baza prevederilor art. 6 alin. (7) din Legea 416/2001 privind venitul minim garantat coroborat cu art. 36 alin. (2) lit. d) si alin.(6) lit. a) pct.2 din Legea nr. 215/2001 privind administraţia publică locală,

PROPUNEM :

1. Aprobarea Planului de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului aflat în plasament, din Municipiul Timişoara, pentru anul 2016, conform anexei.

Viceprimar Pentru Secretar Traian Stoia Simona Drăgoi

Director Executiv Şef Serviciu

Maria Stoianov Budinca Dănilă

Şef Serviciu Consilier Juridic

Mihaela Buzilă Ursoiu Andrei Ioan

Avizat juridic

Inspector

Cristina Petrea

COD FO53-01, ver.2